22 जनवरी, 2015 को प्रधानमंत्री नरेंद्र मोदी ने हरियाणा से इस अभियान की शुरुआत की थी. 100 करोड़ रुपये की लागत से शुरू हुई यह योजना उत्‍तर प्रदेश, हरियाणा, राजस्‍थान, पंजाब, बिहार और दिल्‍ली जैसे राज्‍यों में लिंगानुपात के मामले में जागरूकता बढ़ाने के लिए शुरू की गई थी.इससे पहले प्रधानमंत्री नरेंद्र मोदी ने अंतर्राष्ट्रीय महिला दिवस के मौके पर नारी शक्ति को सलाम करते हुए कहा कि हमें महिलाओं की सफलताओं पर गर्व है. उन्होंने ट्वीट किया, ‘महिला दिवस के अवसर पर नारी शक्ति को शत्-शत् नमन. हमें हमारी नारी शक्ति की उपलब्धियों पर अत्यंत गर्व है.’ एक अन्य ट्वीट में पीएम मोदी ने लिखा, ‘नए भारत के निर्माण में अग्रसर नारी शक्ति.’ पीएम मोदी ने एक दूसरे ट्वीट में लिखा, ‘अपने कई आदर्श और अनुकरणीय कार्यों से काफी महिलाओं ने मानवता के इतिहास में अमिट छाप छोड़ी है. वे सभी आने वाली पीढ़ियों को प्रेरणा देते रहे हैं. मैं आपसे उन कुछ महिलाओं के बारे में लिखने के लिए कहता हूं, जिनसे आपको प्रेरणा मिलती है.